|  |
| --- |
| **Budapest Főváros VII. kerület Erzsébetváros Önkormányzata**  **dr. Nagy Erika Városüzemeltetési Iroda vezetője** |

**M Ó D O S Í T Ó I N D Í T V Á N Y**

**a Városüzemeltetési Bizottság 2021. augusztus 31-ei rendkívüli ülésének 2. napirendi pontjához**

**Tisztelt Városüzemeltetési Bizottság!**

A „Tájékoztatás és döntés a 2021. évi növényesítési pályázati felhívásra 2021. augusztus 9-ig beérkezett pályázatokról” című 2. napirendi ponthoz az alábbi módosító indítványt nyújtom be:

„Erzsébetváros Kertje” pályázat létrehozásáról szóló 19/2020. (V. 22.) önkormányzati rendelet 2.§ (2) és (3) pontja rendelkezik arról, hogy az „Erzsébetváros Kertje” pályázatok értékelését, a pályázatok elbírálását és a helyezési sorrend meghatározását Budapest Főváros VII. kerület Erzsébetváros Önkormányzata Polgármestere által felkért bíráló bizottság látja el.

A 2021. évi „Erzsébetváros Kertje” pályázat elbírálásra került az 1. számú melléklet szerinti bírálati jegyzőkönyv alapján. A nyertes pályázatok vissza nem térítendő támogatásban részesülnek, melynek fedezete a 34/2021. (VI.16.) Költségvetési Rendelet Városüzemeltetési Bizottság hatáskörébe tartozó 7306 **„Központilag kezelt közrendvédelmi, környezetvédelmi pályázatok és feladatok”** címszámon rendelkezésre áll.

Jelen módosító indítvány keretében arra teszek javaslatot, hogy a Városüzemeltetési Bizottság hagyja jóvá a 2021. évi „Erzsébetváros Kertje” pályázat nyertesei részére történő díjazás kifizetését.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2021. (VIII. 31.) határozata a 2021. „Erzsébetváros Kertje” pályázat nyertesei részére történő díjazás kifizetéséről**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy jóváhagyja a a 2021. évi „Erzsébetváros Kertje” pályázat nyertesei részére történő díjazás kifizetését összesen bruttó 640.000,-Ft összegben az alábbiak szerint:**

**Bp. VII. Damjanich u. 52. Társasház részére bruttó 300.000,-Ft,**

**Bp. VII. Damjanich u. 44. Társasház részére bruttó 200.000,-Ft,**

**Bp. VII. Csengery u. 30. Társasház részére bruttó 140.000,-Ft.**

**Felelős:** Sáli Annamária bizottsági elnök

**Határidő:** 2021. szeptember 30.

Budapest, 2021. augusztus 23.

dr. Nagy Erika

irodavezető

Mellékletek:

* 1. számú melléklet: 2021. évi „Erzsébetváros Kertje” pályázat bírálati jegyzőkönyve